kardosdrur/scandi-wiki huggingface dataset:
Oversøiske lande og territorier

Ved oversøiske lande og territorier (OLT) forstås områder, som har en særlig forbindelse med Den Europæiske Unions medlemsstater. Disse lande og territorier har været associeret med EF helt fra begyndelsen, og deres særlige status som associerede er fastlagt i den for EF grundlæggende traktat; Rom-traktaten af 1957. Associeringen med disse områder har dannet grundlaget for Fællesskabets videre udviklingspolitik.

De oversøiske lande og territorier (OLT)

Særlige træk 
To ting adskiller de oversøiske lande og territorier fra AVS-staterne (LANDENE I AFRIKA, VESTINDIEN OG STILLEHAVET) og de (For eksempel) franske oversøiske departmenter (OD):

De oversøiske lande og territorier udgør ikke en del af EU's territorium (i modsætning til de franske oversøiske departmenter) Personer hjemmehørende i de oversøiske lande og territorier har statsborgerskab i det medlemsland, de henhører under (i visse tilfælde har de dog ikke fulde borgerrettigheder) De oversøiske lande og territorier henhører forfatningsmæssigt under fire medlemsstater (Danmark, Frankrig, Nederlandene, og Storbritannien og er ikke uafhængige stater (i modsætning til AVS-landene).

EU's afledte ret gælder ikke direkte for de oversøiske lande og territorier, og Rådet må således vedtage specifikke regler herfor. Omvendt er det imidlertid således, at de bestemmelser vedrørende individet, der gælder for samtlige EU-borgere (og således også EU-borgeres rettigheder og menneskerettighederne) også har gyldighed for OLT-indbyggere, som har fuldt statsborgerskab i en medlemsstat.

De oversøiske landes og territoriers nuværende associeringsordning med EU 
Rådets forskellige afgørelser tager i det store og hele udgangspunkt i associeringsordningen mellem EU og de oversøiske lande og territorier.

Der findes følgende grundlæggende retsakter:
 Romtraktaten, som ændret ved Den Europæiske Fælles Akt, Maastricht-traktaten, Amsterdam-traktaten og Nice-traktaten.
 Artikel 182-187 i traktaten om oprettelse af Det Europæiske Fællesskab
 Afgørelse om de oversøiske landes og territoriers associering med Det Europæiske Fællesskab. Denne afgørelse er indgået for tidsrummet fra 2001 til 2007.

De oversøiske lande og territorier modtager ligesom AVS-landene bidrag fra Den Europæiske Udviklingsfond (EUF) og støtte fra den Europæiske Investeringsbank (EIB). De deltager endvidere i visse fællesskabsprogrammer, bl.a. på uddannelsesområdet.

Liste over de oversøiske lande og territorier

Kongeriget Danmarks oversøiske lande og territorier

Frankrigs oversøiske lande og territorier 
  (og )
 Franske Sydlige og Antarktiske Territoriers besiddelser i det sydlige Indiske Ocean og Antarktis
 
  (siden 2007-artikel 74 i den franske forfatning)

Nederlandenes oversøiske lande og territorier 
 
 
  (Saint-Martin)
 BES-øerne :

Se også 
 De Franske Oversøiske Departementer, Regioner og Kollektiviteter
 Regioner i EU's yderste periferi
 Europa-Kommissionen
 IATE-Inter-Active Terminology for Europe
 Den interinstitutionelle database IATE (Inter-Active Terminology) for Europe

Referencer 

 

en:Special member state territories and the European Union#Overseas countries and territories
Peptid

Et peptid er en organisk, kemisk forbindelse, som består af små kæder (almindeligvis op til 50) af aminosyrer, bundet sammen af peptidbindinger. Peptider biosyntetiseres af mRNA-/tRNA-/ribosom-systemet. Nogle peptider, f.eks. hormoner og neuropeptider, gennemgår en mere eller mindre omfattende proces af posttranslationel modifikation, før de har fået den molekylære struktur, der giver det den specifikke biologiske aktivitet. Andre peptider, som de såkaldte “mikroproteiner”, syntetiseres direkte ud fra små åbne læserammer, som regulerende molekyler, der danner heterodimere, homodimere, eller multimere proteinkomplekser, med en dominerende positiv eller negativ effekt.

Peptider kan også være et resultat af nedbrydning af proteiner, f.eks. ved nedbrydning/fordøjelse i cellerne, eller tarmkanalen. Peptider adskiller sig kun fra protein ved størrelse, protein er et polypeptid.

Begrebet peptid blev præget af den tyske kemiker Hermann Emil Fisher. Navnet peptid blev sammensat af orderne, pepton (græsk. Peptos: fordøje) og endelsen på polysaccharid.

Peptider navngives, ud fra de aminosyrer de består af, begyndende fra den N-terminale ende (enden med den frie aminogruppe); f.eks. benævnes dipeptidet carnosin, (bestående af en beta-alanin- og histidinrest) beta-alanylhistidin. 

Dannelsen af peptider, katalyseret af COS og metalioner i vulkanske miljøer, ved hydrotermiske væld, kan have været første trin på vej til dannelsen af proteiner, til de første levende organismer, for omkring 4 milliarder år siden.

Inddeling 
 Oligopeptid (græsk. oligo: få) – består af op til ca. 10 aminosyrer
 Dipeptid – består af 2 aminosyrer
 Tripeptid – består af 3 aminosyrer
 Polypeptid (græsk. poly: mange) – består af mere end ca. 10 aminosyrer
 Makropeptid – består af mere end 100 aminosyrer; betegnelsen anvendes sjældent

Se også 

 ACE2
 Aminosyre
 Antimikrobielle peptider
 Calcitonin gen-relateret peptid, CGRP
 Defensin
 Peptidhormon
 Proteinsyntese
 Protein
 Renin-angiotensin-aldosteron-systemet
 RNA

Eksterne links og henvisninger 

Biokemi
Cellebiologi
Kvælstofforbindelser
United States Holocaust Memorial Museum

United States Holocaust Memorial Museum er en amerikansk national institution i Washington, DC. Museets opgave er at dokumentere, studere og tolke holocaust-historie. Museet er på samme tid USAs officielle mindesmærke over de millioner af europæiske jøder og andre som blev dræbt under Holocaust. Størstedelen af finansieringen af bygning og drift af museet kommer fra offentlige midler, men meget kommer også fra private kilder. Steven Spielberg er blandt de bedst kendte donatorer.

Museet blev vedtaget ved en enstemmig beslutning af USAs Kongres i 1980. Det blev indviet i april 1993 ved at præsident Bill Clinton og det overlevende holocaust-offer Elie Wiesel tændte den evige flamme i museets Mindehal under en højtidelig ceremoni. Faciliteterne huser en række udstillinger, kunstværker, publikationer og genstande som alle er relaterede til holocaust. Museet tager sig af indsamling og præservering af fysiske genstande, distribuerer uddannelsesmateriale og producerer offentlige publikationer. Museet holder også offentlige Holocaust-mindehøjtideligheder.

Museet ligger på Raoul Wallenbergs Plads, opkaldt efter den svenske diplomat som under 2. verdenskrig fik reddet omkring 10.000 jøder i Ungarn.

For tiden er museet ledet af Fred Zeidman, formand, og dr. Joel Geiderman, viceformand.

Eksterne henvisninger 

United States Holocaust Memorial Museum
Satellite view

Holocaust
Holocaust Memorial Museum, United States
Museer etableret i 1993
Etisk intuitionisme

Etisk intuitionisme forstås generelt som en metaetisk teori som omfatter de følgende teser:

 Moralsk realisme, hævder at der findes objektive fakta om værdi,
 Etisk non-naturalisme, hævder at disse vurderbare fakta ikke kan reduceres til naturlige fakta.
 Tesen at vi nogle gange har en intuitiv viden om værdi, eller intuitiv viden om vurderbare fakta, som danner grundlaget for vores etiske viden.

Nogle gange forbindes begrebet "etisk intuitionisme" med et pluralistisk, deontologisk syn indenfor normativ etik, forsvaret af W.D. Ross.

Etik
Konservativ jødedom

Konservativ jødedom er vokset ud af reformjødedommen, som en reaktion på den linje, reformjøderne lagde i USA i begyndelsen af 1800-tallet.

Konservativ jødedom er således mere konservativ end reformjødedommen. Set med ortodokse jøders optik, er den konservative jødedom dog ikke særlig konservativ.

Konservative jøder adskiller sig bl.a. fra de ortodokse ved, at kvinder også er anses som værende forpligtede til gudstjeneste (hvor det i den ortodokse jødedom kun er mænd, der er forpligtede dertil). I modsætning til reformjødedom bærer konservative jødiske kvinder dog ikke kalot.

Jødedom
Jødisk mad

Jødisk mad er summen af madlavningstraditioner blandt jøder. Ligesom på alle andre kulturelle felter er der gennem århundrederne udviklet adskillige traditioner inden for jødisk madlavning. Traditionerne er delvist betinget af religiøse forskrifter, men afhænger meget af, hvilken geografisk region man betragter. Der er således også tale om en påvirkning fra resten af samfundet.

Mad til helligdagene 
Mange jødiske retter knytter sig til bestemte helligdage. Her følger nogle tilfældigt valgte eksempler.

Der er tradition for at spise ostekage (og generelt mælkeprodukter) på helligdagen Shavuot, hvor man fejrer, at Torah blev givet til det jødiske folk. Torah er nemlig sød og god som mælk og honning.

På Pesach mindes man slaveriet i og udgangen fra Egypten. Da denne fest altså markerer frihed (udgangen fra slaveriet), spiser man et stort festmåltid, der ofte indledes med æggesalat med saltvand. Saltvandet minder om de tårer, som jøderne græd i slaveriet.

Til Rosh Hashanah, nytåret, former man brødet rundt som et rundt år, og salt udelades fra bordet, eftersom året skal være sødt og ikke salt. Man spiser desuden gerne æble med honning (symbol for det runde år, som skal være sødt).

Chanukka har også sin egen madret: Dette er de små kartoffel-pandekager, "levivot". Mange spiser også sufganiyot, egentlig berlinere.

Ingredienser 
Jødisk madlavning kommer ofte til udtryk i forbindelse med helligdagene eller blot shabbat. Dette skyldes, at man på disse dage – for at ære helligdagen/shabbaten – bruger lidt flere penge på mad end til daglig, og derfor gerne gør mere ud af maden. Det er gerne kød, man spiser, da mælke- og kødprodukter ifølge de jødiske spiselove kashrut, skal holdes adskilt (og kød anses så for at være finere end mælk).

Eksterne henvisninger 

Jødedom
Mad og drikke
Clash of the Champions 28

Clash of the Champions 28 var den 28. udgave af WCW's tv-program Clash of the Champions. Den blev afholdt 28. august 1994 i Cedar Rapids, USA.

Kampe 

 Nasty Boys besejrede Pretty Wonderful
 WCW United States Heavyweight Title: Ricky Steamboat besejrede Steve Austin og vandt dermed titlen
 WCW World Tag Team Championship: Dusty og Dustin Rhodes besejrede Terry Funk og Bunkhouse Buck
 Inoki besejrede Lord Steven Regal
 WCW World Heavyweight Title: Ric Flair besejrede Hulk Hogan, da Hogan blev talt ud
 I rematchen mellem de to legender, skulle Hulk Hogan for første gang forsvare WCW World Heavyweight Title. Midt i kampen blev Hulk Hogan dog angrebet af en maskeret mand. Hulk Hogan var ikke i stand til at komme tilbage i ringen og blev talt ud. Ric Flair fik sejren, men titlen var stadig Hogans. 

Wrestling
Wrestling i 1994
Bet din

Bet Din betyder direkte oversat "domhus" på hebraisk, altså domstol. Det er i den moderne verden udtryk for en religiøs jødisk domstol.

Jødedom
Hebraiske ord og vendinger
Clash of the Champions 29

Clash of the Champions 29 var den 29. udgave af WCW's tv-program Clash of the Champions. Den blev holdt i Jacksonville, Florida, USA d. 16. november 1994.

Kampe 

 WCW World Tag Team Championship: Stars & Stripes besejrede Pretty Wonderful
 WCW World Television Title: Johnny B. Badd besejrede Honky Tonk Man
 Harlem Heat besejrede Nasty Boys
 Vader besejrede Dustin Rhodes
 WCW United States Heavyweight Title: Hacksaw Jim Duggan besejrede Steve Austin via diskvalifikation
 Steve Austin havde sagt, at han havde en overraskelse til Duggan. Få sekunder inde i kampen løb Vader ind i ringen og angreb brutalt Duggan. Vader udfordrede dermed Duggan til en kamp om US-titlen.  
 Six Man Tag Match: Hulk Hogan, Sting og Dave Sullivan besejrede The Butcher, Avalanche og Kevin Sullivan
 Den 250 kg tunge, Avalanche, hoppede voldsomt oven på Dave Sullivans arm og han måtte udgå tidligt i kampen. Det lykkedes dog alligevel Hogan og Sting at vinde kampen to mod tre. Efter kampen fortsatte den farlige trio med at gå løs på Hogan og Sting, og politiet måtte træde ind i ringen og stoppe dem. Inden da havde The Butcher med et sleeperhold gjort Hulk Hogan bevidstløs. 

Wrestling
Wrestling i 1994
MTV Unplugged: Korn

MTV Unplugged: Korn er et akustisk livealbum af bandet KoRn, som blev udgivet over hele verden den 5. marts 2007 og på den følgende dag i USA. Optrædelsen, som var en del af serien MTV Unplugged foregik i MTV studios i Times Square, New York City, den 9. december 2006, foran et publikum på omkring 50 mennesker.

Spor 
 "Blind" – 3:29
 "Hollow Life" – 3:24
 "Freak on a Leash" (feat. Amy Lee fra Evanescence) – 3:55 
 "Falling Away from Me" – 3:55 
 "Creep" (Radiohead cover) – 3:51 
 "Love Song" – 3:50 
 "Got the Life" – 3:48 
 "Twisted Transistor" – 3:00 
 "Coming Undone" – 3:35 
 "Make Me Bad / In Between Days" (feat. The Cure) – 5:35 
 "Throw Me Away" – 6:20

Album fra 2007
KoRn-album
Livealbum fra 2007
The Art of Kissing Properly (album)

The Art of Kissing Properly er moi Caprices 3. albumudgivelse, udgivet 2006. Bl.a nummeret "Drama Queen" blev P3's Uundgåelige i uge 41, 2006.

Sange 

 "The Art of Kissing Properly" – 4:05
 "The Town and the City" – 3:08
 "For Once in Your Life Try To Fight For Something" – 5:40
 "A Supplement to Sunshine" – 4:44
 "Wish You Were Her" – 5:03
 "Stranger Than Fiction" – 2:09
 "The Reinvention of Simple Math" – 5:18
 "I Hate the Place, But I Go There To See You" – 3:13
 "Drama Queen" – 4:38
 "They’re Spies, Aren’t They?" – 4:37
 "Down By the River" – 3:44

Eksterne henvisninger 
 

Album fra 2006
Moi Caprice-album
Sandmile

En sandmile er en ubevokset banke af flyvesand. Flyvesand opstår, efter at havet og vinden har malet sten til stadig mindre korn. Når sandkornene er ca. 0,002 mm i diameter, er de så lette, at de fanges af det mindste vindpust. Sandmilen er en vandrende klit. Frem til tidligt i det forrige århundrede var store dele af Nordjylland dækket af flyvesand, som befolkningen efterhånden fik kontrol over ved hjælp af beplantning med bl.a. marehalm.

En af de største vandreklitter i Europa er Råbjerg Mile, der har flyttet sig ca. 1,5 km siden år 1900. Med gennemsnitligt 15 meter (varierer fra 0 - 30) bevæger klitten sig med den fremherskende vindretning mod nordøst. Gennem fredning er Råbjerg Miles fortsatte frie vandring blevet sikret, der er imidlertid endnu ikke er taget højde for, at den om 100 år vil begrave hovedvejen til Skagen.  

Syd for Skagen findes Den tilsandede kirke, hvor kun tårnet stikker op over en banke af flyvesand.

Se også 
Rubjerg Knude

Kilder 

Æolisk geomorfologi
Romandiet Rundt

Romandiet Rundt er et etapeløb som er del af UCI ProTour. Løbet køres i den gamle Romandiet-region i den fransk-talende del af Schweiz. Den første udgave blev arrangeret i 1947 for at markere 50-års jubilæet til UCI.

Løbet starter traditionelt med en enkeltstarts-prolog i Genève og afsluttes med endnu en enkeltstart i det bjergede terræn i Lausanne.

Etaperne plejer at køres i Alperne og Jurabjergene i det vestlige Schweiz.

Vinderne

Eksterne henvisninger 

 Løbets officielle hjemmeside    

 
Etableret i 1947
René Magritte

René François Ghislain Magritte (født 21. november 1898, død 15. august 1967) var en belgisk, surrealistisk maler. 

Magritte blev født i Lessines i Belgien i 1898. Hans mor druknede sig i Sambre-floden, da Magritte var 14 år. Han påstod, at hans eneste minde om moderen var skammen over at være kendt som ”sønnen af en død kvinde”. Magritte flyttede til Frankrig, hvor han levede i mange år. Han døde i Bruxelles i 1967.

Magrittes kunst 
Magrittes malerier er kendt for overraskelser, modsætninger og chokeffekter. Han vil gerne bringe sine beskuere ud af fatning, for at de kan få en ny oplevelse af den mangfoldige virkelighed, vi lever i. For Magritte er billedet udtrykket af den billedgjorte tanke, som giver mulighed for at opleve underet. Og det eneste, som betyder noget, er fortryllelsen.

Magrittes billeder indeholder mere, end man kan se i virkeligheden: noget mystisk og ukendt. I virkeligheden var Magritte mere interesseret i poesiens styrke end i selve det at male, og poesi har hos ham noget at gøre med menneskelivets gåde.

Selv sagde han om tiden 1925-1936, at hans billeder er udført i ”en systematisk bestræbelse på at opnå en overrumplende poetisk virkning”. Magritte bevarer som regel tingenes udseende, men han ændrer deres egenskaber og den funktion og nytte, de gør i det daglige.

I virkeligheden viser hans billeder intet andet end en ide. Malerierne er altid gådefulde og giver ingen løsning, men det har heller aldrig været Magrittes mening. Det vigtigste for ham er at vise gåden, at gøre opmærksom på det forunderlige og at skabe billeder af det uforudsigelige.

Kendt er han især for billeder som "Ceci n'est pas une pipe" ("Dette er ikke en pibe" er påskriften på maleriet – der hedder La Trahison des images, Billedernes bedrag), hvor netop en pibe er afbildet over denne tekst. Desuden malede han billeder som "La condition humaine" og "Key to the fields".

Eksterne henvisninger 

 Fondation René Magritte 
 Om René Magritte hos Museum of Modern Art

Malere fra Belgien
Surrealisme
Belgiere i 1900-tallet
Faktion

Faktion er en genre der blander fagteksten og skønlitteraturen – ordet er fremkommet ved en blanding af ordene fakta og fiktion. Forskellen mellem fagtekster og skønlitterære tekster er deres forhold til virkeligheden. Fagteksten skal nødvendigvis bestræbe sig på at sige noget sandt om sit emne, det skal den skønlitterære tekst ikke. Hvor fagteksten er lukket og skal læses med en faktaorienteret læsemåde, er den skønlitterære tekst åben og skal læses litterært.

Faktion er et hyppigt anvendt virkemiddel i historiske romaner. Et argument for denne genre er, at den muliggør en indlevelse i de fortidige livsbetingelser, som faglitteraturen har vanskeligt ved at frembringe. Et argument imod faktion er, at en sammenblanding af virkelige personer og fiktive figurer skaber falske billeder af den "virkelige historie". I en kontroversiel analyse, foretaget af den britiske historiker Hayden White, argumenteres der for, at den historiske fortælling grundlæggende indeholder de samme elementer som det litterære værk: Romance, komedie, tragedie og satire.

Noter

Kilde 
 Bogen Analyse og relevans – grundbog i litterær analyse og fortolkning af Peter Heller Lützen
 Kristensen, Bent Egaa (2007):Historisk metode, Hans Reitzels Forlag

Litteratur
Romandiet Rundt 2007

Romandiet Rundt 2007 var den 61. udgave af løbet og var en del af UCI ProTour 2007. Løbet blev afholdt mellem 1. og 6. maj i det fransktalende område i Schweiz, kendt som Romandiet.

Løbet blev vundet af hollandske Thomas Dekker fra Rabobank.

Etaperne

Prolog: Fribourg, 3.5 km (ITT) 
01-05-2007

1. etape: Fribourg – La Chaux-de-Fond, 157.8 km 
02-05-2007

2. etape: La Chaux-de-Fonds – Lucens, 168.7 km 
03-05-2007

3. etape: Moudon – Charmey-Gruyère, 163.8 km 
04-05-2007

4. etape: Charmey-Gruyère – Morgins, 155.9 km 
05-05-2007

5. etape: Lausanne, 20.4 km (ITT) 
06-05-2007

Sammenlagt

Pointkonkurrencen

Bjergkonkurrencen

Sprintkonkurrencen

Eksterne links 
 Officielle hjemmeside (Fransk) 

UCI ProTour 2007
2007
Sankt Annæ Symfoniorkester

Sankt Annæ Symfoniorkester (SASO) er et ungdomssymfoniorkester, bestående af ca. 60 unge, med bosted på Sankt Annæ Gymnasium. Fra 2008-2022 var Frederik Støvring Olsen dirigent og orkesterchef for orkestret. Siden 2022 er Gustav Aske Sønksen dirigent for SASO. 

Orkestret medvirkede i Woyzecks sidste symfoni, der var Nikolaj Arcels afgangsfilm fra Den Danske Filmskole i 2001 og spillede i efteråret 2010 Tchaikovskys 6. symfoni: Pathétique.

Eksterne henvisninger
Om orkesteret på Sankt Annæ Gymnasiums hjemmeside
Ungdomssymfoniorkestre fra Danmark
Sankt Annæ Gymnasium
Musikgrupper fra 1995
Quan "Meld" Nong

Quan "Meld" Nong var den første sanger i Slipknot men kun for det første år (1995). Han er mest kendt for at være en af de originale guitarister i bandet i 1994 hvor gruppen gik under navnet "Meld." Efter sjette gang bandet øvede forlod Quan Nong dem for at gå efter hans egen alternative/punk musikstil.
Han havde ikke nogen maske og var også et eks medlem af Shawn Crahans gamle band Heads on the Wall.

Guitarister fra USA
Slipknot
H.C. Ørstedskollegiet

H.C. Ørstedskollegiet er et kollegium beliggende på Niels Bohrs Allé i Odense. Det ligger tæt ved forstaden Hjallese, ca. 3,5 km. fra byens centrum, 3 km. fra Rosengårdcentret og er centralt placeret i forhold til studiesteder og indkøbsmuligheder.

Kollegiet har egen fodbold- og beachvolleybane samt en hyggelig fællesbar for beboerene. Igennem flere år har kollegiet været vært for større musikarrangementer, bl.a. gruppen "One Two" har givet koncert på kollegiet.

Kollegiet er opført i 1968, og er placeret midt mellem Syddansk Universitet på Campusvej og University College Lillebælt på Niels Bohrs Allé. Desuden ligger kollegiet også tæt på dele af Pædagoguddanelsen i Odense samt Fyns Naturvidenskabelige Gymnasium.

Kollegiet, der er Odenses største, huser 559 beboere fordelt på 479 enkeltværelser og 40 lejligheder til to personer.

Historie 
 1968 – Kollegiet blev bygget
 2004 – Gennemgik en større renovering af køkkener, toiletter, lejligheder, ventilation mm.
 2007 – 12. maj raseres kollegiet af en brand efter en fest. Branden var udløst af en beboers lemfældige omgang med en cigaret, og betød at omkring 30 beboere måtte genhuses. I dagene efter branden var der flere nyhedsindslag som fejlagtigt nævnte at der skulle genhuses hele 200 beboere.

Eksterne henvisninger 
 H.C. Ørsted Kollegiet

Kilder 

Kollegier i Odense
Etableret i 1968
Kollegiet
Sophie Axelsdatter Brahe

Sophie Axelsdatter Brahe (født 11. maj 1578 på Elvedgaard, død 21. december 1646 i København) var en dansk adelsdame. Hun var datter af rigsråd Axel Ottesen Brahe til Elvedgaard og hustru Mette Falksdatter Gøye. Astronomen Tycho Brahe var hendes farbror, og navnesøsteren Sophie Brahe var hendes faster.

Sophie Axelsdatter Brahe blev 13. juni 1598 i Malmø gift med Holger Rosenkrantz (1574-1642) til Rosenholm. Hun var som mange andre hustruer til danske herremænd i 1600-tallet en myndig og selvstændig dame.

På grund af mandens forpligtelser som rigsråd og teologiske studier, blev Sophie Brahe den der både forvaltede familielivet samt godsdriften. Oven i dette fødte hun i perioden 1600-1617 ikke mindre end 13 børn! Hendes regnskabsbog, som i dag findes på Det Kongelige Bibliotek, er et første klasses kildemateriale til indsigt i en dansk adelsfamilies liv i 1600-tallets første halvdel.

Referencer

Eksterne henvisninger 
 

Sophie Axelsdatter
Danskere i 1600-tallet
Peder Knudsen (fodboldspiller)

Peder Knudsen (født 16. juli 1970) er en tidligere dansk fodboldspiller og fodboldtræner. Han arbejder pt. som assistenttræner for Silkeborg IF. Som spiller skiftede han allerede som juniorspiller til Silkeborg IF fra Silkeborg Boldklub og debuterede på førsteholdet i 1990. Herefter nåede han 234 kampe, fortrinsvis på midtbanen, før en skade stoppede hans karriere. Siden har han været tilknyttet klubben som træner.

Efter Viggo Jensens fyring i slutningen 2006 fungerede han i fire kampe som cheftræner, og han overtog definitivt jobbet efter sæsonen 2006/07, da Jensens afløser, Preben Lundbye også blev fyret. På grund af en række skuffende resultater i efteråret 2008, stoppede Knudsen som cheftræner for Silkeborg ved årsskiftet 2008/2009. I april 2009 blev han ansat som assistenttræner i AC Horsens

Eksterne henvisninger 
 Profil på sif-support.dk 

Fodboldspillere fra Danmark
Fodboldtrænere fra Danmark
Fodboldspillere fra Silkeborg IF
Fodboldtrænere fra Silkeborg IF
Personer fra Silkeborg
Evil Jared

Evil Jared (født 5. august 1971 i Philadelphia) er en amerikansk musiker og skuespiller. Bedst kendt som bassist i det amerikanske band Bloodhound Gang. Han påtog sig navnet Hasselhoff fordi bandet mente dette ville sælge plader i Tyskland.

Referencer

Eksterne henvisninger 

 

Bassister fra USA
Personer fra Philadelphia
Sergio Osmeña

Sergio Osmeña (9. september 1878 – 19. oktober 1961) var den anden præsident af Filippinerne. Han var vicepræsident under Manuel L. Quezon, og blev præsident ved Quezons død i 1944. Han var grundlægger af partiet Nacionalista Party.

Osmeña er patriark i den prominente Osmeña-familie, der inkluderer hans søn (tidligere senator Sergio Osmeña Jr.) og hans børnebørn (Senatorerne Sergio Osmeña III og John Henry Osmeña), tidligere guvernør (Lito Osmeña og borgmesteren i Cebu Tomas Osmeña).

Præsidenter fra Filippinerne